三德，恂恂有古君子风，尤雅重读书。公生而颖异，喜阅书，十岁能属文，十三就童子试，即为多士冠。补弟子员，年二十七登万历二十五年（1597年）丁酉科河南乡试举人，二十六年（1598年）戊戌联捷成进士，乡会俱十名，次年授内黄令，平明廉察，声名籍甚。甫一载，移调滑县。滑古要会地也，军悍民刁，公至，兴学校，清军饷，诘慝刑，暴吏不容奸，人怀自励，政治肃然。膺纶音，而赋性刚介，耻事干求，遂左迁留都外翰，犹未及强仕也。然杜门谢交，公庭绝迹，布素蔬食。至与乡人士处，则光风霁月，虽三尺童子皆能颂盛德焉，其高节雅度不可及如此。事